Tamedyazt taqbaylit n tallit tamirant meqqer wazal-is di tmetti, teṭṭef adeg wessiɛen deg tsekla acku d nettat i d lemri n wayen akk i yettidir, yettḥulfu umdan aqbayli. Imedyazen, rnnanas ccbaḥa s wallalen n uẓawan iwakken ad selḥun tamedyazt-nsen, dayen i aɣ-yeǧǧan ad nefren tamedyazt n unaẓur Zedek Mouloud akken ad neg axeddim-nteɣ fell-as, imi d yiwen n unaẓur id-yufraren deg wannar-agi n tmedyazt yettwacnan s ttawil atrar deg yiseggasen n 70. Maca nekkenti nebɣa ad nxalef tizrawin iɛeddan yerran kan lwelha-nsen ɣer tesleḍt n yisental n tkatit.